Reggeli Istentisztelet

*2018. február 25. – Nagyböjt 2. vasárnap*

Kezdő áldás

*Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön-örökké.*

Amen.

Dicsőség a magasságban Istennek, / békesség a földön és jóakarat az embereknek! *(Háromszor)*

Uram nyisd meg ajkaimat, / és szám a te dicséretedet fogja hirdetni! *(Kétszer)*

3. Zsoltár

Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem.

Dicsőség az Atyának és Fiúnak és Szentléleknek, most és mindenkor és örökkön-örökké! Amen

Alleluja, Alleluja, Alleluja, dicsőség néked, Isten. *(Kétszer recitálva, harmadszor énekelve)*

Békességi ekténia

*Békességben könyörögjünk az Úrhoz!*

Uram, irgalmazz!

*A mennyei békéért és lelkünk üdvösségéért könyörögjünk az Úrhoz!*

Uram, irgalmazz!

*Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

Uram, irgalmazz!

*Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

Uram, irgalmazz!

*Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

Uram, irgalmazz!

*Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

Uram, irgalmazz!

*A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

Uram, irgalmazz!

*A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

Uram, irgalmazz!

*Hogy mentsen meg minket minden aggódástól, haragtól és szükségtől, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked Uram!

*Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön-örökké.*

Amen.

Tropárok

*Isten az Úr és megvilágosít minket, áldott, ki az Úr nevében jő!*

*5. hang*

Isten az Úr és megvilágosít minket, áldott, ki az Úr nevében jő! *(Kétszer)*

*5. hang*

Az Atyával és a Szentlélekkel egy kezdetnél**kü**li Igét, / ki a Szűztől a mi üdvözítésünk**re** született, / énekeljük és imád**juk**, ó hívek, / mert önként kegyeskedett a keresztre föl**e**melkedni, / hol a halált **el**szenvedte, /’ és a holtakat az ő dicsőséges feltámadása által föl**tá**masztotta!

*Dicsőség. 8. hang:*

Az igaz hitnek fényforrása, / az egyháznak támasza és tanítója, / szerzetesek díszes ékessége, / hittudósok legyőzhetetlen védnöke, / Csodatevő Szent Gergely, / Tesszaloniki büszkesége, / a kegyelem hírnöke, /’ esedezz mindenkor a mi lelkünk üdvösségéért!

*Most és. 8. hang*

Ki miérettünk szü**let**tél a Szűztől, / és a keresztet elszen**ved**ted, Jóságos, / és legyőzted halállal a halált, s föltá**mad**tál, mint Isten, / ne vesd meg saját ke**zed** alkotását, / hanem mutasd meg, ó kegyelmes, a te ember**sze**retetedet, / s fogadd el az érettünk esede**ző** Istenszülőt, /’ és üdvözítsd a vétkes emberi ne**met**, Üdvözítő!

Kathizmálionok

*5. hang*

Az Úr kereszt**jét** dicsérjük, / szent eltemettetését énekek**ben** tiszteljük, / és feltámadását mindenekfelett **di**csőítjük, / mert sírjaikból magával együtt föltámasztá a holtakat **is**, mint Isten, / leigázván a halál hatalmát és az ör**dög** erejét, /’ és a pokolban levőknek világossá**got** árasztott.

*Dicsőség.*

Urunk, halottnak neveztek téged, ki megöl**ted** a halált, / sírba helyeztek, ki a sírokat kiü**re**sítetted; / **fenn** kato**nák** őriztek, / alant pedig föltámasztottad az örök idők óta **el**hunytakat, /’ mindenható és fölfoghatatlan Urunk, di**cső**ség néked!

*Most és.*

Üdvözlégy isten**jár**ta szent hegy! / Üdvözlégy meg nem éghető szellemi **ró**zsabokor! / Üdvözlégy egyetlen híd a világ**ból** Istenhez, / ki a halandókat az örök életbe **ve**zeted át. / Üdvözlégy sérület**len** leányzó, /’ ki férfitől meg nem közelítve szülted a mi lelkünk **üd**vösségét.

Föltámadási magasztaló ének

*Elővers: Áldott* ***vagy*** *te, Uram, / taníts meg* ***en****gem / a te igaz****sá****gaidra!* *(Zsolt 118,2)*

Az angyalok gyülekeze**te** elámult, / látván, hogy te, **Üd**vözítőnk, / a holtak közé **szá**míttatol, / s hogy a halál ere**jét** megtörted, / s Ádá**mot** is / magaddal **föl**emelted, / s a po**kol**tól /’ megszabadítottál **min**denkit.

Miért vegyí**ti**tek / bána**tos** könnyekkel / a drága kene**tet**, ó tanítványok? / Hisz a síron tün**dök**lő angyal / a kenethozó asszonyoknak **ki**jelenté: / Lássátok az ü**res** sírboltot / és **ért**sétek meg, / hogy az **Üd**vözítő /’ föltá**madt** a sírból!

**Ko**rán **reg**gel / a kenetho**zók** könnyezve / siettek a **te** sírodhoz, / de eléjük állt az angyal és örven**dez**ve mondá: / A kesergés ideje elmúlt, **ne** sírjatok: / de a föltá**ma**dást /’ az apostoloknak **hir**dessétek!

A kenetho**zó** asszonyok / eljövén a te sírodhoz, **Üd**vözítőnk / **és** si**rán**kozának, / az angyal pedig szólván hoz**zá**juk mondá: / Mit keresitek az élőt a **hol**tak között? / Ő, mint **Is**ten, /’ föltá**madt** a sírból.

*Dicsőség...* Imádjuk az **A**tyát, / s a Fiút és **a** Szentlelket, / az egylé**nye**gű / Szent**há**romságot, / a szeráfokkal **ki**áltván föl: /’ Szent, szent, szent **vagy**, Uram!

*Most és…* Életadót **szül**vén, ó Szűz,, / Ádámot a bűntől **meg**tisztítottad, / s Évának gyöt**re**lem helyett / örömet a**ján**dékoztál; / az élettől elesetteket **pe**dig arra / ismét mél**tók**ká tette /’ a tőled **meg**testesült /’ igaz **Is**tenember.

Alleluja, / alleluja, **al**leluja, / dicsőség **né**ked Isten!

Ipákoj

*A kínszenvedés után az asszonyok sírodhoz menvén / – hogy megkenjék testedet, Krisztus Istenünk – / angyalt találtak a sírban és megrémültek, / mert az angyaltól feléjük ily szózat hangzott: Föltámadt az Úr a világnak nagy kegyelmet ajándékozván.*

Evangélium

*Figyelmezzünk! Békesség † mindnyájatoknak! Bölcsesség, figyelmezzünk!*

*Prokimen, 5. hang:* *Kelj föl Uram,* ***Is****ten, emeld föl* ***ke****zedet, / mert te országol****ni*** *fogsz örökké. (Zsolt 9,33)*

Uram, irgalmazz!

*Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor s örökkön-örökké!*

Amen.

*Minden lélek dicsérje az Urat! (Zsolt 150,6).*

Minden lélek dicsérje az Urat!

*Hogy a szent evangélium meghallgatására méltónak találtassunk, békességben könyörögjünk az Úrhoz!*

Uram, irgalmazz, irgalmazz!

*Békesség mindnyájatoknak!*

És a te lelkednek, lelkednek!

*Bölcsesség, igazhívők, hallgassuk a szent evangéliumot! Szent N. evangéliumának olvasása.*

Dicsőség néked, Uram, dicsőség néked!

*Figyelmezzünk!*

*(Evangélium-olvasás)*

Dicsőség néked, Uram, dicsőség néked!

*Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.*

50. zsoltár

Könyörülj rajtam, Isten a te nagy irgalmasságod szerint, / és könyörületed sokasága szerint töröld el gonoszságomat! - Moss meg engem mindinkább gonoszságomból, / és bűnömből tisztíts meg engem! - Mert elismerem gonoszságomat, / és bűnöm előttem vagyon mindenkoron. - Egyedül neked vétettem, / és gonoszt előtted cselekedtem. - Hogy igaznak találtassál beszédeidben, / és győzedelmes légy, midőn ítéltetel. - Mert íme, vétekben fogantattam, / és bűnökben fogant engem anyám. - Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. - Hints meg engem izsóppal, és megtisztulok, / moss meg engem, és a hónál fehérebb leszek. - Add, hogy örömöt és vigasságot haljak, / és örvendezzenek megalázott csontjaim! - Fordítsd el orcádat bűneimről, / és töröld el minden gonoszságomat! - Tiszta szívet teremts bennem, ó Isten, / és az igaz lelket újítsd meg benső részeimben! - Ne vess el engem színed elől, / és Szentlelkedet ne vedd el tőlem! - Add vissza nekem üdvözítésed örömét, / és uralkodó lélekkel erősíts meg engem! - Megtanítom utaidra a gonoszokat, / és az istentelenek hozzád térnek. - Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat. - Uram, nyisd meg ajkaimat, / és szám a te dicséretedet fogja hirdetni! - Mert, ha kedvelnéd, bizonyára áldozatot adtam volna, / de az égőáldozatokban nem gyönyörködöl. - Áldozat Istennek a kesergő lélek, / a töredelmes és alázatos szívet, ó Isten, nem veted meg. - Cselekedjél, Uram, kegyesen jóakaratodból Sionnal, / hogy épüljenek Jeruzsálem kőfalai! - Akkor veszed kedvesen az igazság áldozatát, / az ajándékokat és égőáldozatokat, / akkor tesznek oltárodra borjakat.

Evangélium-csókolási sztichirák

*Dicsőség. 8. hang*

A bűnbánat ajtaját nyisd meg nékem, é**let**adó Urunk, / mert az én lelkem virraszt a te **szent** hajlékodban, / mert saját testem hajlékát megfertőztetve **vi**selem, / de **mint** irgalmas, / a te jósá**gos** kegyelmeddel /’ **tisz**títs meg engem!

*Most és. 8. hang*

Az üdvösség útjára taníts en**gem**, Istenszülő, / mert gyalázatos vétkekkel szennyez**tem** be lelkemet / és tunyaságban töltöttem é**le**temet, / de imádságaid által **tisz**títs meg engem /' minden **tisz**tátalanságtól!

*Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang*

Gonosz cselekedeteimnek sokaságá**ra** gondolván, / én, megátal**ko**dott bűnös, / remegek az ítéletnek rette**ne**tes napjától, / de egyszersmind bízva a te kimeríthetetlen ke**gyel**medben, / Dávid király szavaival ki**ál**tok hozzád: / Könyö**rülj** rajtam, Isten, /’ a te nagy irgalmassá**god** sokasága szerint!

Ekténia

*Üdvözítsd Isten a te néped és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztidat, a mi legtisztább Királynénk, az Istenszülő és mindenkorszűz Máriának könyörgései által; a te drága és elevenítő keresztednek erejével; a tiszteletreméltó testnélküli mennyei erőknek oltalma által; a tisztes és dicső próféta, előkövet és keresztelő Jánosnak; a szent nevezetes és minden dicséretre méltó apostoloknak; szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek; és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak; szent életű és isteni ihlettségű atyáinknak; barlanglakó Antal és Teodóznak, és minden szenteidnek közbenjárása által, kérünk téged nagyirgalmú Urunk, hallgass meg minket, hozzád esedező bűnösöket, és könyörülj rajtunk!*

Uram, irgalmazz! Uram, irgalmazz! Uram, irgalmazz!

*Uram, irgalmazz! (hatszor)*

Uram, irgalmazz! Uram, irgalmazz! Uram, irgalmazz!

*A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt, most és mindenkor s örökkön-örökké.*

Amen.

Kánon – Katavászia

Az Istenszülőé

*4. hang.*

*I.* Fölnyitom az **én** számat / és betelik **ih**letéssel, / és dicsőítő éneket hangoztatok neked, ó Anyaki**rály**nő, / és fényesen ünnepel**ve** téged, /’ örömmel hirde**tem** a te **cso**dáidat.

*III.* A te magasztalóidat Is**ten**szülő, / ki a kegyelem élő és kiapadhatatlan **for**rása vagy, / egy énekkarba össze**gyűjt**vén, / lelkileg e**rő**sítsd meg, / és a te mennyei dicső**sé**gedben /’ hervadhatatlan **ko**szorúk**kal** jutalmazd!

Kathizma

*4. hang*

A tévtanítók tévelyét felemésztetted, ó bölcs, / és az igazhitűek hitét világosan kifejtve / az egész világot megvilágosítottad. / Ezzel diadalmas győztesnek bizonyultál, / az egyház oszlopának és igazi főpapnak. / Járj közben ezért szüntelenül Krisztusnál, /’ hogy mindnyájunkat üdvözítsen!

*Dicsőség… most és... Istenszülő-ének*

Hamar fogadd el kéréseinket, Nagyasszonyunk, / és tárd azokat Fiad és Istened elé, szeplőtelen Úrnőnk! / Szüntesd meg nyomorúságunkat, / csillapítsd le az ellenünk összetákolt rágalmakat, / és verd vissza, Tisztaságos, / azoknak a hitetleneknek vakmerőségét, /’ akik a te szolgáid ellen fegyverkeznek!

*IV.* Az Istenség királyi székén dicsőség**ben** ülvén, / mint könnyű felhőn leszállottál, legis**te**nibb Jézus; / mindenható e**rőd**del / – kérünk téged – üdvözítsd **a**zokat, / kik kiált**ják** néked: /’ Dicsőség a **te** hatal**mad**nak Krisztus!

*V.* Mindenek cso**dál**koztak / a te mennyei di**cső**ségeden, / mert te, ó Szeplő**te**len, / méhedben hordoztad a mindenség **Is**tenét, / és szülted az örökkéva**ló** Fiút, / ki a téged **é**neklőknek /’ bé**kes**séget **a**jándékoz.

*VI.* A mennyei bölcsességű Isten**a**nyának / mai na**pon** legszentebb / és legáldottabb ünnepét **ül**vén, / jertek, hívek, örvendezve **tap**soljunk /’ és a tőle szüle**tett** Istent **di**csőítsük!

Konták, ikosz

*Konták. 8. hang. Mint bátor hadvezérnek…*

A bölcsesség szent és isteni eszközét, / Isten tanainak ékes harsonáját, / összhangban magasztalunk téged, / Isten szavát hirdető Gergely! / Mint az első Értelem előtt álló elme, / feléje irányítsd, Atyánk, értelmünket, / hogy így kiálthassunk neked: /’ Üdvözlégy, kegyelem hírnöke!

*Ikosz*

*Kimondhatatlan dolgok hírnökeként jelentél meg a földön, az isteni dolgokat hirdetve a halandó embereknek. Mert emberi értelmet és testet használva is a testnélküliek hangján ámulatba ejtettél bennünket, s arra késztetsz minket, hogy így kiáltsunk hozzád, isteni szózatú:*

*Örvendj, ki által eltűnt a sötétség, örvendj, ki által feltűnt a világosság!*

*Örvendj, a teremtetlen istenség hírnöke, örvendj, balga teremtmény cáfolója!*

*Örvendj, ki az elérhetetlen magasságú Isten természetéről szóltál, örvendj, ki az ő beláthatatlan mélységben való működéséről beszéltél!*

*Örvendj, mert Isten dicsőségét helyesen hirdetted, örvendj, mert a gonoszok tévtanait elkülönítetted!*

*Örvendj, fényforrás, ki rámutattál a napra, örvendj, nektárt kínáló kehely!*

*Örvendj, ki által az igazság tündöklik fel, örvendj, ki által a hazugság homályba borult!*

*Örvendj, a kegyelem hirdetője!*

*VII.* Nem hajoltak meg a jám**bor** ifjak / a bálványok előtt a Te**rem**tő fölött, / hanem a tűzbüntetést bátran ki**áll**ván, / örvendezve é**ne**kelték: / Áldott vagy te atyáinknak **di**csőí**tett** Istene!

*Elővers: Dicsérjük, áldjuk, imádjuk az Urat, énekeljük az Urat és magasztaljuk őt mindörökké!*

*VIII.* Az istenfélő **if**jakat / hajdan a tüzes kemencében megőrzé a Szűz**nek** szülöttje; / akkor ugyan csak kép**let**ben, / most pedig valóságban **mű**ködvén, / az egész mindenséget dicsőítő énekre **buz**dítja: / Áldjátok az Urat az Úr min**den** művei, /’ és magasztal**já**tok őt **mind**örökké!

*Az Istenszülőt és világosság Anyját énekekben magasztaljuk!*

Magasztalja az én lelkem az Urat, / és örvendez lelkem az én üdvözítő Istenemben!

Ki a keruboknál tiszteltebb / és a szeráfoknál / hasonlíthatatlanul dicsőbb vagy, / ki az Istent, az Igét / sérülés nélkül szülted, /’ téged valóságos Istenszülő, magasztalunk!

Mert megtekintette szolgálójának alázatosságát, / íme, mostantól boldognak hirdet engem minden nemzedék! – Ki a keruboknál...

Mert nagy dolgot cselekedett velem a Hatalmas, kinek szent az ő neve, / és az ő irgalmassága nemzedékről nemzedékre száll az őt félőkön. – Ki a keruboknál...

Hatalmas dolgot cselekedett az ő karjaival, / elszélesztette a szívük szándékában kevélykedőket. – Ki a keruboknál...

Levetette a hatalmasokat a fejedelmi székből, és fölmagasztalta az alázatosokat; / az éhezőket betöltötte jókkal és a gazdagokat üresen bocsátá. – Ki a keruboknál...

Oltalmába vette Izraelt, az ő szolgáját, megemlékezvén irgalmasságáról, / amint szólott atyáinknak, Ábrahámnak és az ő ivadékának örökre. – Ki a keruboknál...

*IX.* A Szentlélek által megvilá**go**sított / földi halandók ör**ven**dezzenek, / és a mennyei erők vigadoz**za**nak, / ünnepet ülvén és az Istenanya tiszteletére mindnyájan **ki**áltván: / Üdvözlégy bol**dog**ságos /’ és szeplő**te**len Is**ten**szülő Szűz!

*Szent az Úr a mi Istenünk! Szent az Úr a mi Istenünk! Szent az Úr a mi Istenünk!*

Szent az Úr a mi Istenünk! Szent az Úr a mi Istenünk! Szent az Úr a mi Istenünk!

Fényének

*Az élet és út, Krisztus föltámadt halottaiból, együtt utazott Kleofással és Lukáccsal, s Emmauszban a kenyértörésnél meg is ismertette magát velük. Azok szíve és lelke pedig lángolt, mikor az úton hozzájuk szólván megfejtette előttük az Írásokat s miket szenvedett, miként támadt föl, s* ***vall****juk, hogy Péter****nek*** *is megjelent.*

*Dicsőség.*

*Örvendezz, atyák büszkesége, hittudósok ajka, csöndes nyugalom hajléka, a bölcsesség otthona, tanítók kiválósága, az igének tengere, örvendezz, cselekvésnek eszköze, szemlélődés csúcsa, az emberi betegségek gyógyítója, örvendezz, Léleknek temploma, halálban is élő atyánk!*

*Most és. Theotokion:*

*Énekelem a te megmérhetetlen irgalmadat, Teremtőm, mert kiüresítetted magadat, hogy megromlott emberi természetünket fölvehesd és üdvözítsd. És bár Isten vagy, a tisztaságos isteni Leányzótól hozzám hasonló létet vettél föl, és alászállottál a poklokra, üdvözíteni akarván engem Szülőd imái által,* ***kö****nyörületes U****ral****kodóm!*

Dicséreti sztichirák

*5. hang*

Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.

Dicsérjétek őt minden angyalai, / dicsérjétek őt minden seregei! /’ Téged illet, Isten az ének.

*5. hang*

Uram, a gonoszok által megpecsételt sírboltból épségben **ki**szálltál, / mint miképp a **Szűz**től születtél. / A testnélküli angyalok nem foghatták fel megtestesülé**sed** titkát, / a sírodat őrző vitézek sem értették feltámadásod **rej**télyét. / Mindkét esemény titok maradt **a** kétkedőknek, / de világos és nyilvánvaló csoda **a**zoknak, / akik a titok előtt hittel meg**ha**joltak, / melyek erejé**vel** Üdvözítőnk, /’ adj a téged éneklőknek örömet **és** gazdag kegyelmet.

Uram, az örök zárakat ös**sze**törted, / és a bilincse**ket** szétszaggattad, / a sírból föl**tá**madtál, / hátrahagyva halottas ru**há**idat / háromnapi eltemettetésed **bi**zonyságául, / és előre mentél Gali**le**ába, / kit a sziklasírban hasztalanul ő**riz**tenek; / nagy a te kegyelmed, felfoghatat**lan** Üdvözítő, /’ könyörülj rajtunk, **és** üdvözíts minket!

Uram, asszonyok siettek a te **sí**rodhoz, / látni akarván az érettünk ki**szen**vedett Krisztust, / és megjövén, az elhengerített kövön angyalt talál**tak** ülve, / ki szólván hozzá**juk** mondá: / Föltáma**dott** az Úr! / Mondjátok a tanítványoknak, hogy feltámadt halot**ta**iból, /’ üdvözít**vén** a mi lelkünket.

Uram, amiként kiszálltál a megpecsé**telt** sírból, / úgy zárt aj**tók** mellett / beléptél tanítványa**id** közé, / megmutatván nekik testi szenvedésed **je**leit, / melyeket hosszú türelmedben magadra vet**tél**, Üdvözítő. / Mint Dávid nemzedéke sebeket **szen**vedtél, / mint Isten fia a világot vál**tot**tad meg. / Nagy a te **ke**gyelmed, / felfoghatatlan Üd**vö**zítő, /’ könyörülj rajtunk, **és** üdvözíts minket.

Urunk, örökkévalóság **ki**rálya, / mindnyájunk**nak** teremtője, / ki a megfeszítést és eltemetést érettünk testileg el**vál**laltad, / hogy a pokoltól mindnyájunkat meg**sza**badíts. / Te vagy a **mi** Istenünk, /’ kívü**led** mást nem ismerünk!

*1. hang:*

E világi boldog életedet befejezted, / s így most a boldogok seregével együtt örvendhetsz, / és minthogy szelíd voltál, / a szelídek földjén laksz, Gergely főpap. / Csodáknak kegyelmével gazdagodtál Istentől, / és bőven juttatsz belőle azoknak, /’ akik tisztelnek téged.

*Elővers: Az igaz szája bölcsességet szól, és nyelve igazságot hirdet.*

Elültetted az igaz hit tanait, / az eretnek tövist pedig lenyested, ó boldog, / és a hit magvait szépen gyarapítva / a beszédeid záporaival / mint szorgos földműves /’ százszoros termést hoztál Istennek.

*Elővers: Papjaid öltözzenek igazságba, és szentjeid örvendezzenek!*

Feddhetetlen életed ragyogását / az angyalok és emberek sokasága megcsodálta, / hiszen te önként vállaltad a küzdelmet / és kemény aszkétának bizonyultál. / mint Isten főpapja és méltó szolgája /’ és kedves barátja, ó boldog.

*Dicsőség. 6. hang:*

A bűnök sötétségében járóknak / a megtartóztatás idejével világosságot ragyogtattál fel, Krisztus! / A te szenvedésed jeles napját is engedd elérnünk, / hogy így kiálthassunk hozzád: /’ „Kelj fel Isten”, és könyörülj rajtunk!

*Most és. 2. hang*

Áldásteljes vagy te Isten**szü**lő Szűz, / mert a tőled megtestesült a poklot **meg**hódítá; / Ádámot **vis**szahívta, / az átkot meg**szün**tette, / Évát fölszabadította s a halált **holt**tá tette, / és bennünket új élet**re** ébresztett. / Azért énekelve **ki**áltjuk: / Áldott vagy Krisz**tus** Istenünk, /’ ki ezeket így akartad, di**cső**ség néked!

Nagy Doxologia

*Dicsőség neked Isten, ki földerítetted nekünk a világosságot!*

Dicsőség a magasságban Istennek, / és békesség a földön jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, / Úr Jézus Krisztus és Szentlétek Úristenünk! / Isten báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent / te egyedül Úr, / Jézus Krisztus, az Atyaisten dicsőségére. Amen.

Mindennap áldunk téged és dicsérjük nevedet örökké és mindörökkön-örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk taníts meg minket a te igazságaidra! / Áldott / vagy te, Uralkodó, oktass bennünket a te igazságaidra! / Áldott / vagy te, Szent világosíts meg minket a te igazságaiddal!

Uram, menedékünk voltál nekünk nemzedékről nemzedékre.

Én mondám: / Uram irgalmazz nekem és gyógyítsd meg az én lelkemet, mert vétkeztem teellened.

Hozzád menekülék, Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. / Nyújtsd kegyelmedet a téged ismerőknek!

*Szent Isten, / szent Erős, / szent Halhatatlan / irgalmazz nekünk!*

Szent Isten, / szent Erős, / szent Halhatatlan / irgalmazz nekünk! *(Kétszer)* Dicsőség az Atyának és Fiúnak és Szentléleknek, most és mindenkor és örökkön-örökké! Amen. Szent Halhatatlan / irgalmazz nekünk!

Szent Isten, / szent Erős, / szent Halhatatlan / irgalmazz nekünk!

Tropár

*5. hang*

Ma lett a világ üdvössége. / Énekeljük a sírból föltámadottnak / és életünk kezdőjének; / mert ő halállal megtörvén a halált, /’ győzelmet ajándékozott nekünk és gazdag kegyelmet!

Ekténiák

*Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!*

Uram, irgalmazz! Uram, irgalmazz! Uram, irgalmazz!

*Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!*

Uram, irgalmazz! Uram, irgalmazz! Uram, irgalmazz!

*Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!*

Uram, irgalmazz! Uram, irgalmazz! Uram, irgalmazz!

*Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

*Teljesítsük reggeli könyörgésünket az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Hogy ezen egész napot tökéletesen szentül, békességben és vétek nélkül töltsük el, kérjük az Úrtól!*

Add meg, Uram!

*A békesség angyalát, a hűséges vezetőt, lelkünk és testünk őrzőjét kérjük az Úrtól!*

Add meg, Uram!

*Bűneink és vétségeink bocsánatát és elengedését kérjük az Úrtól!*

Add meg, Uram!

*Jókat és hasznosakat lelkünknek és a világnak békességet kérjünk az Úrtól!*

Add meg, Uram!

*Hogy életünknek hátralevő részét békében és bűnbánatban töltsük, kérjük az Úrtól!*

Add meg, Uram!

*Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!*

Add meg, Uram!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

*Békesség mindnyájatoknak!*

És a te lelkednek!

*Fejeteket hajtsátok meg az Úrnak!*

Néked, Uram!

*Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

Elbocsátó

*Bölcsesség!*

Adj áldást!

*Krisztus, a mi Istenünk ki áldott és dicsőített öröktől fogva.*

Tedd erőssé, Isten, az igaz katolikus hitet örökkön-örökké!

*Legszentebb Istenszülő üdvözíts minket!*

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

*Dicsőség neked, Krisztus Istenünk, a mi reménységünk, dicsőség néked!*

Dicsőség az Atyának és Fiúnak és Szentléleknek, most és mindenkor és örökkön-örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

*(A pap az elbocsátó imádságot mondja.)*

Amen.

*Az Úr áldása reátok az ő kegyelmével és emberszeretetével mindig, most és mindenkor és örökkön-örökké!*

Amen.

*Dicsőség. Most és. 5. hang. Evangéliumi sztihira*

Ó, mennyire bölcsek a te ítélete**id** Krisztus! / Miként adtad tudtul Péternek a síri lepedő által a te fel**tá**madásodat, / Lukács és Kleofással pedig együtt **u**tazván, / szót váltot**tál** velük, / de nem azonnal ismertet**ted** meg magadat. / Kik kérde**zék** tőled: / Te vagy-e egyedül jövevény Jeru**zsá**lemben, / ki nem tudtad meg, mik történ**tek** e napokban? / És nem értvén velük egyet az ő tanácskozá**sa**ikban, / mint ki egyedül teremtményeid hasznát mozdí**tod** elő, / a prófétáknak felőled szóló jövendöléseit fej**te**getéd nekik, / és csak a kenyéráldásnál ismertetted meg magadat **a**zoknak, / kiknek szívük már azelőtt **is** lángolt, / hogy megis**mer**jenek téged, / és akik az egybegyűlt tanítványoknak már hirdették a te feltáma**dá**sodat, /’ mely ál**tal** könyörülj rajtunk.